Data was extracted from:https://www.infomed.co.il/drugs/ezetimibe/

המומחים של
Info
med
מסבירים:
אזטימיב היא תרופה חדשה לטיפול ב
רמה גבוהה של כולסטרול בדם
. אזטימיב ניתנת לבד או בשילוב עם תרופות ממשפחת מעכבי האנזים HMG-CoA reductase (
סטאטינים
).
ניתנת במצבים בהם יש רמת כולסטרול גבוהה בדם, עם רקע משפחתי או לא משפחתי, וכן במצב של הפרעה בספיגה ובפינוי שומנים ממערכת העיכול.
הכולסטרול בדם מגיע משני מקורות עיקריים: מהכבד- שם הוא נוצר, ומהמעי- לשם הוא מגיע מהכבד בתוך מלחי המרה ומהמזון.
לאזטימיב מנגנון פעולה ייחודי, והוא מונע את ספיגת הכולסטרול במעי ואת כניסתו למחזור הדם.
תרופות ממשפחת הסטאטנים מעכבות את ייצור הכולסטרול בכבד, וכך, כאשר שתי התרופות ניתנות יחדיו, מושגת יעילות גבוהה יותר מזו של כל אחת מן התרופות בנפרד, בהורדת רמות הכולסטרול בגוף.
בניגוד לתרופות אחרות הפועלות על
מלחי המרה
במעי, אזטימיב אינו משפיע על ספיגתם של ויטמינים מסיסי שומן. במחקרים קליניים אזטימיב נסבל היטב על-ידי המטופלים והראה פרופיל בטיחות דומה לזה של
פלצבו
.
כאשר אזטימיב ניתן עם תרופה סטאטינית, תופעות הלוואי היו זהות לאלו של התרופה הסטאטינית, חוץ מאשר עלייה חדה באנזימי הכבד בדם, אשר עלולה להעיד על הפרעה בתפקוד הכבד. עלייה זו היתה בדרך-כלל נטולת תסמינים ולא מזיקה, וחזרה לתחום הנורמלי עם הזמן, או לאחר הפסקת הטיפול.
צילום: shutterstock
מידע על התרופה
אופן נטילת התרופה
טבליות. עם או בלי אוכל.
תדירות וזמן נטילה
פעם אחת ביום.
טווח המינון
10 מ"ג ביום (טבליה אחת).
תחילת ההשפעה
2 עד 3 שעות.
משך ההשפעה
2 עד 3 שעות.
מנה שנשכחה
יש לקחת מייד כשנזכרים. אם קרב הזמן לנטילת המנה הבאה, דלג על המנה שנשכחה, וקח את המנה הבאה כרגיל. אין לקחת מנה כפולה.
הפסקת התרופה
אין להפסיק את התרופה מבלי להיוועץ ברופא.
מינון עודף
אין מספיק מידע. סביר להניח שמנה עודפת מקרית לא תגרום לבעיות מיוחדות. אם מבחינים בתסמינים מיוחדים יש לפנות לקבלת עזרה רפואית.
אחסון
עד 25 מעלות צלזיוס.
נמצא כמרכיב בתרופות הבאות
אינג'י | Inegy
אטוזט | ATOZET
אזהרות
תזונה
אין הגבלות. את הטיפול באזטימיב יש לשלב עם תזונה דלת כולסטרול.
אלכוהול
מומלץ להימנע משתיית אלכוהול בזמן נטילת תרופה זו. השילוב של אלכוהול עם תרופה זו עלול להיות מסוכן.
נהיגה
לא צפויה השפעה. יש לקחת בחשבון סחרחורת אצל חלק האנשים לאחר נטילת התרופה.
הריון
אין מספיק מידע לגבי בטיחות השימוש בתרופה בנשים הרות. אין להשתמש בתרופה אלא לאחר ייעוץ רפואי.
הנקה
אין להשתמש במהלך הנקה, יש להתייעץ עם הרופא.
תינוקות וילדים
אין לתת תרופה זו לילדים ומתבגרים, בגילאי 10 עד 17 שנים, אלא אם המרשם ניתן על ידי מומחה, וזאת מפני שקיים מידע מוגבל בנוגע לבטיחות וליעילות. תרופה זו אינה מיועדת לילדים מתחת לגיל 10.
קשישים
לא צפוי שינוי בשימוש.
דווח לרופא במקרה של
מחלת כבד
מחלת שרירים
שתיה מרובה של אלכוהול
סיכון ממנת יתר
נמוך
סיכון מפיתוח תלות
נמוך
תופעות לוואי
התרופה נסבלת היטב על-ידי מרבית החולים. תופעות לוואי אפשריות הן: עייפות, כאבי בטן, שלשול, דלקת בלוע או בסינוסים, כאבי מפרקים, כאב גב ושיעול.
פרטי תגובה עם תרופות אחרות
טיפול משולב באזטימיב וציקלוספורין גורם לעליה ברמות אזטימיב בדם.
סטאטינים: ניתן ליטול אזטימיב ביחד עם תרופה סטאטינית.
תרופות הפועלות על מלחי מרה - כולסטיראמין, נאומיצין, קולסטיפול: כאשר אזטימיב ניתן ביחד עם תרופות אלו, יש ליטול אותו שעתיים לפני או 4 שעות אחרי נטילת התרופה השנייה.
פיבראטים: יש צורך במחקרים נוספים. צירוף כזה אינו מומלץ.
נוגדי חומציות המכילים אלומיניום הידרוקסיד או מגנזיום הידרוקסיד: מומלץ ליטול את האזטימיב שעה לפני או שעתיים אחרי נטילת סותר החומציות.
השפעת שימוש ממושך
כאשר אזטימיב נלקח עם תרופה ממשפחת הסטאטינים, יש לבצע בדיקה סדירה של אנזימי הכבד בדם.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא